**Dyddiad cyhoeddi:** 20 Hydref 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*Ysgrifennaf atoch i ofyn am rywfaint o wybodaeth dan Ddeddf Rhyddid Gwybodaeth 2000.*

*Allwch chi ddweud wrthyf fi:*

1. *Nifer yr eitemau o emwaith a gollwyd ar drafnidiaeth gyhoeddus yng Nghymru wedi’u dadansoddi yn ôl blwyddyn (2018, 2019, 2021 a 2022) ac yn ôl dull trafnidiaeth (bws a thrên).*
2. *Nifer yr hawliadau am eitemau a gollwyd a dderbyniwyd rhwng y blynyddoedd 2018-2022.*
3. *Nifer y digwyddiadau lle mae darn coll o emwaith wedi cael ei adfer a’i gasglu gan y perchennog yn y blynyddoedd rhwng 2018 a 2022.*

*Os bydd angen adnoddau a/neu gyllideb ychwanegol i ateb yr holl gwestiynau hyn, rhowch flaenoriaeth i gwestiwn 1.*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Mewn ymateb i’ch ymholiad, gweler y tabl isod sy’n dangos nifer yr eitemau gemwaith a gollwyd ac a ddychwelwyd ar wasanaethau Rheilffyrdd TrC rhwng 2018 a 2022. Nid oes gennym wybodaeth am fysiau.

|  |  |  |
| --- | --- | --- |
| **Blwyddyn** | **Eitemau a Gofnodwyd** | **Eitemau a Ddychwelwyd** |
| 2018 | 5i | 0 |
| 2019 | 102 | 0 |
| 2020 | 27 | 0 |
| 2021 | 78 | 0 |
| 2022 | 174ii | 0 |
| **CYFANSWM** | **386** | **0** |

Dalier sylw: Roedd y ffigurau ar gyfer 2020 a 2021 wedi cael eu heffeithio gan lai o deithwyr oherwydd cyfyngiadau COVID-19.

Mae cyflwyno System Eiddo Coll Missing X ar draws y rhwydwaith ym mis Mai 2021 wedi arwain at gynnydd sylweddol yn nifer yr eitemau Eiddo Coll sy’n cael eu cofnodi.

i Dim ond o 1 Rhagfyr 2018 y mae ffigurau ar gael

ii Ffigurau hyd at ac yn cynnwys 6 Hydref 2022

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".